**Zmluva o vytvorení a použití diela**

uzatvorená podľa zákona č. 185/2015 Z.z. – Autorský zákon v znení ich neskorších zmien a doplnkov

**medzi**

**Objednávateľom:**

Názov: Základná škola s materskou školou

Sídlo: J. D. Matejovie 539, 033 01 Liptovský Hrádok

v zastúpení: Ing. Ľubica Kertesz

IČO: 37910485

Bankové spojenie: Prima banka Slovensko, a.s.

IBAN: SK06 5600 0000 0016 5094 9001

( ďalej len „objednávateľ“)

a

**Autorom:**

meno a priezvisko: Ing. Lenka Hvizdošová

Dátum narodenia: 7.4.1989

RČ: 895407/7990

ČOP: HV177375

Adresa bydliska: Uhorská Ves 200

 032 03 Liptovský Ján

Bankové spojenie: Slovenská Sporiteľňa, a. s.

IBAN : SK08 0900 0000 0003 3404 6228

 (ďalej len „ autor, spoločne ďalej aj „zmluvné strany“)

Zmluvné strany uzatvárajú túto zmluvu o zhotovení diela ( ďalej len „ zmluva“) za nasledovných podmienok.

**I.**

**Úvodné ustanovenia**

1. Autor vytvorí vlastnou tvorivou duševnou činnosťou architektonické dielo[[1]](#footnote-1) (ďalej len „dielo“) bližšie špecifikované a popísané v tejto zmluve.
2. Objednávateľ má záujem na použitie diela za podmienok dohodnutých touto zmluvou za účelom žiadosti o finančné prostriedky formou dotácie - Dotácia Ministerstva školstva, vedy, výskumu a športu Slovenskej republiky na inovatívne prístupy priestorových riešení a výučby v základných a stredných školách.
3. Autor je povinný dielo vytvoriť podľa pokynov objednávateľa. Autor je povinný dielo vytvoriť podľa zmluvy, riadne a v dohodnutom čase.
4. Objednávateľ je povinný autorovi poskytnúť potrebnú súčinnosť, nevyhnutnú na vytvorenie diela.

**II.**

**Predmet zmluvy**

1. Predmetom tejto zmluvy je vyhotovenie architektonického návrhu interiérovej štúdie - vybavenia triedy a chodieb vzdelávacím, oddychovým a voľnočasovým vybavením, ktoré povedie k inovatívnym metódam výučby, ktoré podporujú tímovú prácu a skupinové riešenie problémov či diskusiu. Zároveň má za úlohu vytvoriť príjemné prostredie pre žiakov vybudovaním oddychových zón v triede a na chodbách. Autor pri návrhu zohľadní finančné limity na jednotlivé druhy vybavenia stanované ministerstvom, ktoré sú uvedené v dokumente „Modelová škola“
2. Autor sa zaväzuje vyhotoviť a odovzdať dielo v elektronickej podobe do 30.05.2021.
3. Objednávateľ sa zaväzuje za zhotovené a prevzaté dielo zaplatiť dohodnutú odmenu

**III.**

**Odmena za dielo a platobné podmienky**

1. Zmluvné strany sa dohodli na výške odmeny za dielo v sume 630 eur, slovom šesťstotridsať.
2. Dohodnutá odmena je konečná a zahŕňa akékoľvek výdavky autora spojené s vyhotovením diela.
3. Zmluvné strany prehlasujú, že v súlade s ustanovením § 43 ods. 14 zákona č. 595/2003 Z. z. o dani z príjmov v znení neskorších predpisov sa nedohodli, že z odmeny dohodnutej v ods. 1 sa daň nezrazí. Z uvedeného vyplýva, že v súlade s § 43 ods. 1 písm. b sa daň z dohodnutej odmeny vyberie zrážkou vo výške 19 %. Túto zrážku dane vykoná a daň odvedie objednávateľ.
4. Objednávateľ sa zaväzuje zaplatiť dohodnutú výšku odmeny po odpočítaní zrážky podľa ods. 3 na bankový účet autora uvedený v záhlaví tejto zmluvy najneskôr do 18.06.2021.

**IV.**

**Trvania a zánik zmluvy**

1. Zmluvný vzťah založený touto zmluvou sa skončí:
2. uplynutím doby, súvisiacej s plnením predmetu zmluvy,
3. písomnou dohodou zmluvných strán, v ktorej sa zmluvné strany dohodnú na prípadnom odškodnení.

**V.**

**Ostatné a záverečné ustanovenia**

1. Táto Zmluva je vyhotovená v dvoch rovnopisoch pre každú zmluvnú stranu po jednom.
2. Táto Zmluva nadobúda platnosť dňom podpísania a účinnosť dňom nasledujúcim po jej zverejnení objednávateľom.
3. Právne skutočnosti neupravené touto zmluvou sa riadia príslušnými ustanoveniami Občianskeho zákonníka v platnom znení, Autorského zákona v platnom znení a ustanoveniami iných všeobecne záväzných právnych predpisov, ktoré môžu mať alebo majú vzťah k právnym a iných skutočnostiam vyplývajúcim z tejto Zmluvy.
4. Zmluvné strany vyhlasujú, že zmluvu uzavreli slobodne a vážne, že zmluva nebola uzatvorená v tiesni, za nevýhodných podmienok, zmluvu si prečítali, jej obsahu porozumeli a na znak súhlasu zmluvu podpísali.

V Liptovskom Hrádku dňa 21.5.2021

Podpis a pečiatka objednávateľa: Podpis autora:

.............................................................. .............................................................

Ing. Ľubica Kertesz Ing. Lenka Hvizdošová

1. § 3 ods. 6 Zákona č. 185/2015 Z.z. Autorský zákon v znení neskorších zmien a doplnkov [↑](#footnote-ref-1)